

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐0

 มิถุนายน ๒๕67

เรื่อง จัดอบรมโครงการขยายผลวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับอำเภอ และระดับองค์กรปกครองส่วนท้องถิ่น (ครู ข) พร้อมกันทั่วประเทศ

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 2139 ลงวันที่ 21 พฤษภาคม 2567

สิ่งที่ส่งมาด้วย 1. แนวทางการจัดอบรมโครงการฯ จำนวน 1 ชุด

 2. ฐานข้อมูลรายชื่อครู ก ระดับจังหวัดที่มีความโดดเด่น จำนวน 1 ชุด

 3. ตัวอย่างแบบฟอร์มฐานข้อมูลครู ข จำนวน 1 ชุด

4. ตัวอย่างบัตรประจำตัวครู ข จำนวน 1 ชุด

 5. ตัวอย่างวุฒิบัตร ครู ข จำนวน 1 ชุด

 6. ช่องทางการเข้าร่วมการประชุมเตรียมความพร้อมฯ จำนวน 1 ชุด

 ตามที่ กรมส่งเสริมการปกครองท้องถิ่น ได้มีหนังสือแจ้งแนวทางการดำเนินโครงการขยายผลวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับอำเภอ และระดับองค์กรปกครองส่วนท้องถิ่น (ครู ข) เพิ่มเติม โดยขอความร่วมมือจังหวัดดำเนินการกำหนดหน่วยงาน ที่จะดำเนินการโครงการฯ ตามรายละเอียดแนวทางดำเนินการจัดอบรมโครงการขยายผลวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับอำเภอ และระดับองค์กรปกครองส่วนท้องถิ่น (ครู ข) และรายงานกรมส่งเสริมการปกครองท้องถิ่นทราบ ผ่านระบบ Google Forms ลิงก์ https://bit.ly/44oq8dJ ความละเอียดแจ้งแล้ว นั้น

 กรมส่งเสริมการปกครองท้องถิ่นพิจารณาแล้ว เพื่อให้การดำเนินโครงการขยายผลวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับอำเภอ และระดับองค์กรปกครองส่วนท้องถิ่น (ครู ข) ของทุกจังหวัดเป็นไปด้วยความเรียบร้อยและบรรลุวัตถุประสงค์ จึงขอความร่วมมือจังหวัดจัดอบรมโครงการฯ พร้อมกันทั่วประเทศ โดยมีแนวทางการดำเนินการ ดังนี้

 1. จัดอบรมครู ข ทุกระดับ พร้อมกันทั่วประเทศ ในช่วงต้นเดือนกรกฎาคม 2567
โดยเชิญครู ก ระดับจังหวัดที่ผ่านการฝึกอบรมแล้วเข้าร่วมเป็นครูผู้สอน ทั้งนี้ อาจพิจารณาใช้หอประชุม
ของส่วนราชการเพื่อประหยัดค่าใช้จ่ายในการดำเนินการ พร้อมทั้งจัดเตรียมระบบประชุมออนไลน์สำหรับพิธีเปิดในวันแรกของการอบรม เพื่อให้ปลัดกระทรวงมหาดไทยเป็นประธานในพิธีเปิดโครงการฯ โดยพร้อมเพรียงกันทั่วประเทศ สำหรับกำหนดวันจะแจ้งให้ทราบอีกครั้งในโอกาสต่อไป

 2. วางระบบการจัดทำบัตรประจำตัว และวุฒิบัตรของครู ข โดยให้ผู้ว่าราชการจังหวัดลงนาม ทั้งนี้ สามารถศึกษาแนวทางการดำเนินการและรายละเอียดเพิ่มเติมได้จากเอกสารตามสิ่งที่ส่งมาด้วย 1 - 5

 3. รายงานการกำหนดหน่วยงานที่จะดำเนินการโครงการฯ ตามลิงก์ข้างต้นให้กรมส่งเสริม การปกครองท้องถิ่นทราบ ภายในวันจันทร์ที่ 10 มิถุนายน 2567

/4. ขอเชิญ ...

-2-

 4. ขอเชิญผู้แทนสำนักงานส่งเสริมการปกครองท้องถิ่นจังหวัด และผู้แทนหน่วยงาน ที่จะดำเนินการโครงการฯ หรือผู้ที่เกี่ยวข้อง เข้าร่วมการประชุมเตรียมความพร้อมโครงการขยายผลวิทยากร เพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับอำเภอ และระดับองค์กรปกครองส่วนท้องถิ่น (ครู ข) พร้อมกันทั่วประเทศ ในวันจันทร์ที่ 10 มิถุนายน 2567 เวลา 14.00 – 16.30 น. ผ่านสื่ออิเล็กทรอนิกส์ ระบบ Webex Meetings ช่องทางการเข้าร่วมประชุมตามสิ่งที่ส่งมาด้วย 5

รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ร.อสถ. ........................................

ผอ.กศ. ........................................

ผอ.กง.สศ. …................................

หน.ฝ. ..........................................

จนท. ...........................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน : นางนิภาวัลย์ เพ็ชร์ผึ้ง โทร. 081-925-0316

 **สิ่งที่ส่งมาด้วย**

bit.ly/3wJXeZm